Bawang bodas

Bawang bodas atawa Allium sativum L, mangrupa pepelakan anggota familia lilaceae anu loba tumuwuh di Indonésia utamana di Jawa Tengah sarta Nusa Tenggara. Kartasapoetra, G.2006.Budidaya Tanaman Berkhasiat Obat.Jakarta:PT Rineka Cipta		

Asal Muasal
Asia tengah nyaéta lokasi anu mangrupa pusat asal muasalna bawang bodas sarta A Longicuspis anu boga sipat éndemik di Asia tengah, bisa mangrupa tipe nini moyang liarna. Rubatzky, Vincent E.1998.Sayuran Dunia 2.Bandung:ITB Bandung Bisa dicindekkeun  A Longicuspis ngahasilkeun siki anu bisa tumuwuh, samentara bawang bodas biasana henteu tapi sawatara klon A Sativum bisa ngahasilkeun sababaraha siki anu bisa tumuwuh. Kiwari keur diupayakeun pepelakan anu bisa dikembangkeun ku siki. Bukti isozom terkini nunjukkeun yén misahkeun bawang bodas ti A Longicuspis kurang bener. Aya bukti deui yén bawang bodas téh geus biasa digunakeun di Mesir saméméh taun 2000 SM, jeung di Cina ogé di India leuwih ti 1000 taun ka tukang. Padang ti Eropa mantuan nyebarkeun bawang bodas terus-terusan nepi ka jadi komoditas sayuran anu penting di dunia, minangka bumbu pikeun masakan. Sanajan ngan ukur dipaké sapersapuluhna ti batan bawang beureum, bawang bodas mangrupa Allium kadua anu loba digunakeun. Bawang bodas loba diproduksi hampir ku sakabéh negara,jeung dibudidayakeun anu dimimitian ti khatulistiwa nepi ka lintang 50°. Sanajan tumuwuh sarta rupana rada jiga bawang bombay, bawang bodas béda dina hal daunna anu padet, wangunna ngabentuk hurup V, jeung ngagulung sacar longitudinal. Nu ngabédakeun tinu séjénna nyaéta yén ujung daun bawang bodas teu nendeun kadaharan.

Ciri-ciri
Bawang bodas anu penting pikeun ubar nyaéta beuti watangna anu miboga bau anu khas aromatik, rasana lada, uraiana makroskopikna : 
Mangrupa beuti majemuk anu bentukna rata-rata rada buleud, miboga garis tengah 4 cm nepika 6 cm.
Warnana bodas diwangun ku sababaraha siung (8 nepika 20 siung), anu sakabéhna kabungkus ku 3-5 selaput ipis warna bodas.
Unggal siungna dibeulit ku 2 selaput ipis, selaput luar warnana ngadeukeutan warna bodas jeung rada logor, sedengkeun selaput luar ngabungkus rakeut dina bagian luar daging siung, warnana jambon, anu babari diesotkeun. 
Kandungan zat-zat dina beuti bawang bodas, nyaéta :
Minyak atsiri antara 0,1% nepika 0,5% anu eusina dialildisulfida, alilpropildisufida jeung senyawa sulfur organik séjéna.
Alin (teu miboga bau) anu dina hidrolisa bisa nimbulkeun bau bawang, ku dosis antara 2 gram - 8 gram bisa digunakeun pikeun obat antiseptika, antispasmodika, antiiritansia.

Khasiatna
Ngahambat morosotna uteuk sarta sistem kekebalan
Mantuan ngahambat prosés ngolotan
Ngahambat tumuwuhna sél kangker
Kalayan ngonsumsi bawang bodas, resiko katularan kanker bisa dikurangan
Bawang bodas anu dikonsumsi sacara rutin dina jangka waktu nu tangtu bisa mantuan nurunkeun kadar kolésterol
Zat anti-kolesterol dina bawang bodas anu ngaranna ajoene nulungan nyegah penggumpalan getih
Bawang bodas bisa mantuan meredakan stress, kahariwang, sarta déprési, jeung éfék anu leuwih lembut
Bawang bodas ngandung vitamin A
Bawang bodas ngandung vitamin B
Bawang bodas ngandung vitamin C
Bawang bodas ngandung kalsium
Bawang bodas ngandung potasium
Bawang bodas ngandung antioksidan
Bawang bodas ngandung karotén sarta selenium
Ngonsumsi 2-3 siung bawang bodas sapoé, baris nyingcetkeun tina kamungkinan miboga panyakit jantung,
Nyageurkeun tekenan darah tinggi
Ngaringankeun tukak lambung
Nurunkeun kolesterol dina getih
Ngaronjatkeun insulin getih pikeun penderita diabetes
Ngalumpuhkeun radikal bébas anu ngaganggu sistem kekebalan awak
Méré mangpaat pikeun penawar racun (detoxifier) anu nangtayungan awak tina sagala rupa panyakit
Mantuan nambahan napsu dahar lamun didahar atah-atah
Ngajaga stamina awak
Ngandung khasiat antimikroba, antitrombotik, hipolipidemik, antiarthritis, hipoglikemik, sarta ogé miboga antivitas minangka antitumor  Khasiat Bawang  (diaksés tanggal 07 Oktober 2011) 
Tapi sakumaha hasiatna hiji ubar, lamun henteu dimbangan ku pola hirup nu bener bakalan sia-sia.

Referensi

Kategori:Alliaceae
Kategori:Tutuwuhan bungbu
Kategori:Beubeutian
Kategori:Tutuwuhan ubar